‘Spider-Man’ i ‘Misión Imposible’ aterren a la Terrassa d’Estiu
2025-07-24

La Terrassa d’Estiu de Burjassot encara l’equador del mes de juliol amb dues noves estrenes carregadíssimes d’acció i malbaratament d’adrenalina ja que aquesta setmana, del 12 al 16 de juliol, arriba Spider-Man: Cruzando el multiverso (12 i 13 de juliol) i també Misión Imposible: Sentencia Mortal Parte 1 (del 14 al 16 de juliol). Cada dia hi haurà una única sessió, a les 22.15 h, en la pantalla gran de l’Auditori de la Casa de Cultura.

El dimecres 12 i el dijous 13, l’acció combinada amb la diversió estan assegurades amb Spider-Man: Cruzando el Multiverso (pel·lícula recomanada per a xiquets i xiquetes a partir de 10 anys). Es tracta del segon lliurament de les aventures de Milers Morals després del film d’animació guanyador de l’Oscar: Spider-Man: Un nuevo universo (2018). Per a demostrar el que val i transportara a través del multivers, el jove Spider-Man de Brooklyn s’aliarà amb Gwen Stacy. Després d’aquest retrobament, els dos joves aràcnids coneixeran a tot un grup d’elit amb els millors Spider-Man dels diferents multiversos. Però ser un Home Aranya també té els seus sacrificis, i Milers Morals haurà de prendre importants decisions. Quan estiga en joc salvar cadascun dels mons, a més de les persones més estimades, Milers optarà per fer-ho a la seua manera.

La màgia de Spider-Man deixarà pas, a partir del divendres 14 i fins al diumenge 16 de juliol, a l’esperada pel·lícula Misión Imposible: Sentencia Mortal Parte 1, la nova joia de la corona de la saga protagonitzada per l’insubstituïble Tom Cruise. Una saga que va començar a caminar en 1995 com a remake de la famosa sèrie de televisió, i que ja ha aconseguit els 25 anys d’història. En aquest últim lliurament, Ethan Hunt (Tom Cruise) i el seu equip del FMI s’embarquen en la seua missió més perillosa fins hui: localitzar, abans que caiga a les mans equivocades, una nova i terrorífica arma que amenaça a tota la humanitat. En aquesta tessitura, i amb unes forces fosques del passat de Ethan aguaitant, comença una carrera mortal al voltant del món en la qual està en joc el control del futur i el destí del planeta. Enfrontat a un enemic misteriós i totpoderós, Ethan es veu obligat a considerar que res pot anteposar-se a la seua missió, ni tan sols les vides d’aquells que més li importen.

Les pròximes pel·lícules que arriben a la Terraza de Verano 2023 són Super Mario Bros i Oppenheimer, que es projectaran la setmana del 19 al 23 de juliol. Les entrades per a gaudir de les millors estrenes a la Terrassa d’Estiu tenen un preu de 4 euros i es poden adquirir telemàticament en aquest ENLLAÇ o en la taquilla de la Terrassa d’Estiu des de mitja hora abans de l’inici de cada projecció.